ยาแคทิคอล-โอ-เมทิลทรานสเฟอเรส ซีโอเอ็มที อินฮิบิเตอร์มีรูปแบบการจัดจำหน่ายอย่างไร
ก.  ยาน้ำชนิดรับประทาน
ข.  ยาเม็ดชนิดรับประทาน
ค. ยาทา
ง. ยาฉีด
ข้อที่ถูกต้องคือ ข.  เพราะว่า ยาแคทิคอล-โอ-เมทิลทรานสเฟอเรส-อินฮิบิเตอร์ มีรูปแบบจัดจำหน่าย เช่น ยาเม็ดชนิดรับประทานในรูปแบบยาเดี่ยว ยาเม็ดชนิดรับประทานที่ผสมร่วมกับยา Levodopa และ Carbidopa แคทิคอล-โอ-เมทิลทรานสเฟอเรส ซีโอเอ็มที อินฮิบิเตอร์มีขนาดรับประทานอย่างไร การใช้ยาแคทิคอล-โอ-เมทิลทรานสเฟอเรส ซีโอเอ็มที-อินฮิบิเตอร์กับผู้ป่วย ขึ้นอยู่กับ อาการ ความรุนแรงของโรค รวมถึงอายุของผู้ป่วย ขนาดรับประทานจึงขึ้นอยู่กับดุลยพินิจของแพทย์ผู้รักษาแต่เพียงผู้เดียว เมื่อมีการสั่งยา ควรแจ้งแพทย์พยาบาล และเภสัชกรอย่างไร เมื่อมีการสั่งยาทุกชนิดรวมยาแคทิคอล-โอ-เมทิลทรานสเฟอเรส ซีโอเอ็มที - อินฮิบิเตอร์ ผู้ป่วยควรแจ้ง แพทย์ พยาบาล และเภสัชกร เช่น ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือ แน่นหายใจติดขัดหายใจลำบากหอบเหนื่อย มีโรคประจำตัวต่างๆ รวมทั้งกำลังกินยาใช้ยาอะไรอยู่ เพราะยาแคทิคอล-โอ-เมทิลทรานสเฟอเรส ซีโอเอ็มที-อินฮิบิเตอร์ อาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรี ควรแจ้งว่าอยู่ในภาวะตั้งครรภ์ หรือ กำลังให้นมบุตร เพราะยาหลายประเภทสามารถผ่านทางน้ำนม หรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยาแคทิคอล-โอ-เมทิลทรานสเฟอเรส ซีโอเอ็มที-อินฮิบิเตอร์ สามารถรับประทานเมื่อนึกขึ้นได้ ถ้าเวลาใกล้เคียงกับการรับประทานยาในมื้อถัดไป ไม่จำเป็นต้องเพิ่มขนาดรับประทานเป็น 2 เท่า
เภสัชวิทยา Pharmacology